Предложение за изменение на защитена зона за опазване на природни местообитания

„Плаж Шкорпиловци“ BG0000100 и разширение с териториите прилежащи на плаж Кара дере

и за изменение на проекто-заповедта за обявяване на защитената зона

Съдържание

[Искане и правни основания 3](#_Toc74228889)

[Мотиви 4](#_Toc74228890)

[По чл. 4, т.1 и чл. 7, ал. 1 и 2 на ЗБР 4](#_Toc74228891)

[По чл. 4, т.2 на ЗБР 8](#_Toc74228892)

[По чл. 4, т.3 на ЗБР 8](#_Toc74228893)

[По чл. 4, т.5 на ЗБР 8](#_Toc74228894)

[По чл. 5 на ЗБР 8](#_Toc74228895)

[По критериите от приложение III Етап 1 на директива 92/43 и по чл. 7 на ЗБР 8](#_Toc74228896)

[Природни местообитания от приложение 1 на ЗБР (само такива за които се предлага промяна в стандартният формуляр) 8](#_Toc74228897)

[Видове от приложение 2 на ЗБР 10](#_Toc74228898)

[По критериите от приложение III Етап 2 на директива 92/ 11](#_Toc74228899)

[По критериите на ЕК и ЕТЦ за оценка на пълнотата на мрежата 13](#_Toc74228900)

[Източници на информация за проучването, оценката и изготвянето на документацията на зоната съгласно чл. 8, ал. 1 на ЗБР и референции за изготвяне на природозащитните целите, режимите и границите на предложените промени 13](#_Toc74228901)

[Приложения съгласно чл. 8, ал. 1, т. 2, 4 и 5 на ЗБР 15](#_Toc74228902)

[- Предмет и цели на защитената зона 15](#_Toc74228903)

[- Попълнен стандартен формуляр с данни и оценки 15](#_Toc74228904)

[- Картен материал (Adobe Acrobat формат и GIS формат –shp и mxd) и координатен регистър на границата на защитената зона 15](#_Toc74228905)

[Локалитети на видове предмет на опазване в териториите предмет на опазване и пространствени данни и карти с полигони и площи в кмл (Google Earth) формат 15](#_Toc74228906)

[Доклад на ИБЕИ БАН по договор 9987/07.11.2014 с ПУДООС 15](#_Toc74228907)

# Искане и правни основания

Моля на основание чл. 8 и чл. 16, ал. 1, т. 1 и 4 и по реда на чл. 8, 10 и 12 на Закона за биологичното разнообразие (накратко ЗБР) и във връзка с:

* чл. 3, ал. 1, т.1, чл. 4, т. 1-5, чл. 5, чл. 6, ал. 1, т 1 и 2, чл. 7 ал.1 и 2 на ЗБР
* чл. 4 и приложение III на директива 92/43/ЕИО за опазване на естествените местообитания и на дивата флора и фауна (накратко Директива за местообитанията или Директивата)
* критериите на Европейската комисия[[1]](#footnote-1) и Европейският тематичен център[[2]](#footnote-2) за прилагане на чл. 4 и приложение III на Директива за местообитанията съгласно чл. 21 на Директивата (накратко критерии на ЕК и ЕТЦ)
* чл. 4.4 на Директива 92/43 съгласно целите и смисъла на следните разпоредби на същата директива: параграфи 3, 4, 5, 8, 10 и 13 на преамбюла и членове 1а), 1д), 1и), 1к), 1л), 2.1, 2.2, 2.3, 3.1, 3.3, 4.1, 4.2, 6.1, 6.3, 6.4, 10, 11
* Ноти на Европейската комисия за определяне на природозащитните цели[[3]](#footnote-3) по чл. 4.4. на Директива 92/43 на зоните от НАТУРА 2000 и на природозащитните мерки по чл. 6.1[[4]](#footnote-4) на директивата.

**Да разширите защитена защитена зона „Плаж Шкорпиловци“ BG0000100, като се включи площ от 1 331.34 ха в района на плаж Кара дере и да промените забраните и ограниченията посочени в стандартния формуляр на зоната точка 6.3 Conservation measures (optional) и да измените точки 3 и 8 на проекта на проекто-заповед за обявяване, като осигурите пълна защита на крайбрежните местообитания от урбанизация, застрояване и фрагментиране и адекватно прилагане и постигане на целите на Директива 92/43.**

# Мотиви

Мотивите ни са:

Направените тук оценки са изцяло въз основа на реалното състояние на местообитанията към момента на предлагане на изменението. Нерелевантни към целите и разпоредбите на Директива 92/43 данни спрямо национално законодателство (статут по ЗУТ и др.) не са включени в анализа. Оценката на всички площи е направена въз основа на свободен софтуер Google earth.

## По чл. 4, т.1 и чл. 7, ал. 1 и 2 на ЗБР

* Опазване в зоната на приоритетно тревно местообитание 6210 Полуестествени сухи тревни и храстови съобщества върху варовик(Festuco Brometalia) (\*важни местообитания на орхидеи) и приоритетно тревно местообитание 6240\* Субпанонски степни тревни съобщества. Съгласно Червената книга местообитание 6210\* има статут на потенциално застрашено, а 6240\* е застрашено, а мерките за опазване посочени в Червената книга са включване в защитени територии и опазване от застрояване [[5]](#footnote-5). В стандартният формуляр на зоната местообитание 6210\* е посочено с площ от 12,22 ха, а 6240\* с 2,32 ха. И двете местообитания не са открити при направеното преди това картиране на защитената зона и използването на модели за тази цел при местообитанията от приложение 1[[6]](#footnote-6). 6210\* и 6240\* са установени и картирани при детайлно проучване на териториите на ТУП Бяла[[7]](#footnote-7). 6210\* се развива върху склонови терени на деретата с повече почва, а 6240\* на много плитки почви с разкрития на подстилащата мергелна скала. С това предложение се включват 152 ха затревени територии с храсти – разположени като ивици най-вече по края на горски и други местообитания в деретата на зоната. Това включва и терени със стръмни терени и разкрития на мергели. От тези площи вероятно около 50% или 75,1 ха представляват естествени тревни съобщества, които в района в голяма своя част са именно местообитание 6210 или местообитание 6240\*. Доколкото точните площи изискват точно картиране на терен не се предлага промяна в стандартния формуляр по отношение площите на двете местообитания – такава ще е възможна именно след подробно картиране (моделирането на местообитания от приложение 1 е неподходящ метод за картиране). Опазването на тези тревни ивици ще позволи те да са рефугия на типичните за местообитанието видове и дава възможност за възстановяване на по значителни площи от тях в зоната. В зоната са включени и значителни такива площи с възможности за възстановяване на местообитание 6210\* – 230 ха ниви и 245 ха трайно затревени и необработваеми бивши ниви.
* Опазване в зоната на вида Пъстър пор Vormela peregusna. Съгласно червената книга видът има статут на уязвим[[8]](#footnote-8). В стандартният формуляр на зоната понастоящем видът е записан с оценка „Д“ – зоната няма значение за неговото опазване[[9]](#footnote-9). При предлагане на зоната и преминаване на процедурите по чл. 4.2. на Директива 92/43 зоната е обявена за зона от значение за общността и за опазване на вида с оценка “C” на неговата популация в зоната. При проведеното картиране видът не е установен (близко известно находище е зона Иракли-Емине, района е част от естественото му разпространение), а в зоната е установена много малка площ пригодни местообитания – 61,3 ха главно в тясната крайморска ивица на плаж Кара дере. Докладът от картирането посочва, че предимно горският характер на зоната не предоставя местообитания на вида. Вида се среща в открити и частично захрастени естествени и полу-естествени местообитания. Предложението з разширение включва в зоната значителни допълнителни потенциални площи местообитания на вида, дял от неговото естествено разпространение по смисъла на чл. 3, ал. 1 на Директива 92/43. Съгласно картиране на местообитанията на вида направено по проект "Картиране и определяне на природозащитното състояние на природни местообитания и видове - фаза I" в зоната попадат 547 ха. При детайлна дигитализация от сателитни изображение на подходящите местообитания в разширението се включват 422 ха потенциални местообитания и други 376 ха, които имат свързваща роля. Това са - затревени територии с храсти – 152 ха, храсталаци – 24 ха, 245 ха трайно затревени и необработваеми бивши ниви, както и някои свързващи територии – лозя 142 ха и 230 ха ниви. Понастоящем всички тези местообитания са пряко застрашени от застрояване и голям дял от тях са включени в урбанизирани територии. Включването на тези площи в зоната ще позволи възстановяване на популациите на вида и възстановяване на оптимални за него местообитания на значителни площи, възстановяване на ролята на зоната за неговото опазване и опазването на тези площи от урбанизация и от трайно унищожаване на тези местообитания. Видът не е установяван на терен в зоната, но тя има свързваща роля като стъпков биокоридор (кохерентност на мрежата) между други крайбрежни зони – BG0001004, BG0000104, BG0000107. Основна роля е възстановяване на кохерентността на мрежата НАТУРА 2000, опазване и възстановяване на местообитанията на вида и възстановяване на жизнена популация на вида.
* Опазване в зоната на вида Шипобедрена костенурка Testudo graeca. Съгласно червената книга видът има статут на застрашен[[10]](#footnote-10). В стандартният формуляр на зоната понастоящем видът е записан с оценка „C“ и съгласно данните в направеното картиране – зоната има много ниска значимост за неговото опазване[[11]](#footnote-11). При проведеното картиране видът е установен само с един екземляр. Не са установени оптимални местообитания и са установени само слабо пригодни (клас 1): 413,19 ha (8,06%) и пригодни (клас 2): 2,53 ha (0,05%) местообитания. Логично ефективно заетите местообитания са само е 17,27 ha или 0,64% от цялата зона. Данните за установени други находища на вида показва, че има популация живееща в местообитанията разположени в защитената зона и в ново предложените местообитания на границата на зоната. Видът обитава основно открити тревно-храстови местообитания или границата между тревни местообитания и светли термофилни гори. Предложението включва в зоната значителни допълнителни потенциални площи местообитания на вида и нови негови находища. Съгласно картиране на местообитанията на вида направено по проект "Картиране и определяне на природозащитното състояние на природни местообитания и видове - фаза I" в зоната попадат 684,38 ха. При детайлна дигитализация от сателитни изображение на подходящите местообитания в разширението се включват – затревени територии с храсти – 152 ха, храсталаци – 24 ха, 483 ха термофилни гори от код 91М0 Балкано-панонски церово-горунови гори, 245 ха трайно затревени и необработваеми бивши ниви, както и някои свързващи територии – лозя 142 ха и 230 ха ниви. Общо това прави 905 ха потенциални местообитания и други 376 ха, които имат свързваща роля. За разлика от териториите понастоящем включени в зоната и представляващи компактни горски масиви в предложената зона, горите, храсталаците, затревените територии, земеделските семи формират мозайка, която представлява преобладаващо най-малкото местообитание клас на пригодност 2 на вида и дава възможност за възстановяване на неговите популации. Понастоящем всички тези местообитания са пряко застрашени от застрояване и голям дял от тях са включени в урбанизирани територии. Включването на тези площи в зоната ще опази тези площи от урбанизация и от трайно унищожаване на тези местообитания. Видът е установeн на терен в зоната - тя има свързваща роля като стъпков биокоридор (кохерентност на мрежата) между други крайбрежни зони – BG0001004, BG0000116, BG0000103. Основна роля е възстановяване на кохерентността на мрежата НАТУРА 2000, опазване и възстановяване на местообитанията на вида и опазване и възстановяване на жизнена популация на вида.
* Опазване от фрагментация на застрашени и на крайбрежни местообитания от приложение 1 на ЗБР срещащи се в зоната на тесни ивици и коридори. Първото такова местообитание е 91HO \*Панонски гори от Quercus pubescens. Местообитанието е приоритетно за опазване съгласно приложение 1. Съгласно червената книга то има статут на застрашено[[12]](#footnote-12). Местообитанието е с малки площи в зоната, заема тясна речна долина и е силно фрагментирано, като 50% от него са непосредствено на границата на зоната[[13]](#footnote-13). Това местообитание обикновено не е установено при полевите таксации на горския фонд и неговите площи не могат да се картират въз основа на теренните данни от тези таксации отразено в слой „лесо“. Въпреки това предложението добавя приблизително потенциални 7,1 ха от това приоритетно местообитание доколкото може да се съди за това по сателитни изображения и условията на терена. Доколкото точните площи изискват точно картиране на терен не се предлага промяна в стандартния формуляр по отношение площите на това местообитание – такава ще е възможна именно след подробно картиране (моделирането на местообитания от приложение 1 е неподходящ метод за картиране). Второто такова местообитание е 2110 Зараждащи се подвижни дюни. Съгласно червената книга то има статут на застрашено[[14]](#footnote-14). Местообитанието е с малки площи в зоната. В района на Кара дере, заема тясна крайбрежна ивица по морският бряг, като в района на плаж Кара дере 80% от площта му е силно фрагментирана, като тази тясна ивица на местообитанието граничи с много малки площи други естествени местообитания. Предложението включва нови 0,9 ха от местообитание 2110 установени с помощта на директна дигитализация на сателитни изображения (Това са 2,6% от националната му площ). Съседните на тези местообитания територии са пряко застрашени от застрояване и самите местообитания са пряко застрашено от трайна фрагментация. Голям брой характерни видове за тези местообитания, които са и едновременно включени в приложение 2 на ЗБР и са предмет на опазване в зоната се срещат в екотоните между тях и съседните горски или затревени естествени или полу-естествени площи. Такива видове са: Vormela peregusna, Testudo graeca, Testudo hermanni, Elaphe sauromates. Липсата на екотон включен в зоната прави невъзможно опазването и възстановяването на жизнени популации на тези видове в тези 2 местообитания и следователно не позволява те да бъдат опазвани в благоприятно природозащитно състояние съгласно § 1., т. 2в) на ЗБР във връзка с § 1., т. 1а) на ЗБР. Предложението включва съседните територии на тези местообитания с обща площ от 1281 ха с различна степен на пригодност за тези 4 вида и създаване на възможност за тяхното опазване от фрагментация.
* В предложената за разширение територия са представени и други природни местообитания и местообитания на няколко вида предмет на опазване в защитената зона: 91МО, *Тestudo hermanni, Elaphe sauromates, Emys orbicularis*

## По чл. 4, т.2 на ЗБР

осигуряване на достатъчни по площ и качество места за размножаване, хранене и почивка, включително при миграция, линеене и зимуване на видовете посочени в горният параграф;

## По чл. 4, т.3 на ЗБР

създаване на условия за генетичен обмен между популациите на видовете посочени в първият параграф в защитените зони разположени на север и юг по крайбрежието и роля на зоната като стъпков биокоридор;

## По чл. 4, т.5 на ЗБР

ограничаване на негативното антропогенно въздействие върху защитени територии и заплахата от застрояване и фрагментиране на крайбрежните местообитания и популациите на характерните за тях видове, замърсяване и утъпкване.

## По чл. 5 на ЗБР

опазване от фрагментация и увреждане поради застрояване и интензифициране на земеделските дейности и възстановяване на природозащитния статус на местообитания 2110, 6210, 91HO и на видовете Пъстър пор *Vormela peregusna* и Шипобедрена костенурка *Testudo graeca*. Опазване и възстановяване и на други срещащи се с тях в същата територия (вкл. характерни за местообитанията от приложение 1) видове и други местообитания: 91М0, *Testudo hermanni, Elaphe saurmates*.

Обявяването на тази територия е пряко насочена към изпълнение основната цел на ЗБР и директивата да се възстановят посочените местообитания и видове в благоприятно състояние в Черноморския био географски регион. Не обвяването на тази територия може да допринесе за цялостно и трайно неизпълнение на тази цел.

## По критериите от приложение III Етап 1 на директива 92/43 и по чл. 7 на ЗБР

### Природни местообитания от приложение 1 на ЗБР (само такива за които се предлага промяна в стандартният формуляр)

Критерий 1 степен на представителност на природния тип местообитание за съответната територия

|  |  |  |  |
| --- | --- | --- | --- |
| Код на местообитание | Представителност в рамките на територията за разширение | Представителност в рамките на зоната (преди разширението по последен стандартен формуляр) | Представителност в разширената зона |
| 2110 | A | A | A |
| 6210\* | DD | C | C |
| 6240\* | DD | B | B |
| 91H0\* | DD | C | C |
| 91M0 | A | A | A |

Критерий 2 Площ от областта, покрита от естествени типове местообитания. в сравнение с общата площ, покрита от същия тип естествени местообитания. в границите на националната територия

|  |  |  |  |  |  |  |
| --- | --- | --- | --- | --- | --- | --- |
| Код на местообитание | Площ в рамките на територията за разширение | | Площ в рамките на зоната (преди разширението по последен стандартен формуляр) | | Площ в разширената зона | |
|  | ха | Част от националната | ха | Част от националната | ха | Част от националната |
| 2110 | 0,9 | C | 26,40 | B | 27,30 | В |
| 6210\* | DD | C | 12,22 | C | 12,22 | C |
| 6240\* | DD | C | 2,32 | C | 2,32 | C |
| 91H0\* | DD | C | 9,17 | C | 9,17 | C |
| 91M0 | 224,97 | C | 2072,05 | C | 2297,02 | C |

Критерий 3 Степен на съхранение на структурата и функциите на съответния естествен тип местообитание и възможности за възстановяване

|  |  |  |  |
| --- | --- | --- | --- |
| Код на местообитание | Степен на съхранение в рамките на територията за разширение | Степен на съхранение в рамките на зоната (преди разширението по последен стандартен формуляр) | Степен на съхранение в разширената зона |
| 2110 | A | B | B |
| 6210\* | DD | C | C |
| 6240\* | DD | C | C |
| 91H0\* | B | B | B |
| 91M0 | B | B | B |

Критерий 4 Глобална оценка на стойността на областта за съхраняването на съответния тип естествено местообитание

|  |  |  |  |
| --- | --- | --- | --- |
| Код на местообитание | Глобална оценка в рамките на територията за разширение | Глобална оценка в рамките на зоната (преди разширението по последен стандартен формуляр) | Глобална оценка в разширената зона |
| 2110 | A | A | A |
| 6210\* | A | C | B |
| 6240\* | A | C | A |
| 91H0\* | B | C | B |
| 91M0 | B | B | B |

### Видове от приложение 2 на ЗБР

Критерий 1 размер и плътност на популацията на вида, обитаваща областта. в сравнение с популациите, представени в границите на националната територия

|  |  |  |  |  |  |  |
| --- | --- | --- | --- | --- | --- | --- |
| Вид | Размер в рамките на територията за разширение | | Размер в рамките на зоната (преди разширението по последен стандартен формуляр) | | Размер в разширената зона | |
|  | Поп | Част от националната | Поп | Част от националната | Поп | Част от националната |
| *Vormela peregusna* | P | C | P | D | P | C |
| *Testudo graeca* | 1 | C | 1 | C | 2 | C |

Критерий 2 Степен на съхраняване на характерните черти на местообитанието, които са от значение за съответния вид. и възможности за възстановяване

|  |  |  |  |
| --- | --- | --- | --- |
| Вид | Степен на съхранение в рамките на територията за разширение | Степен на съхранение в рамките на зоната (преди разширението по последен стандартен формуляр) | Степен на съхранение в разширената зона |
| *Vormela peregusna* | B | D | B |
| *Testudo graeca* | A | A | A |

Критерий 3 Степен на изолация на популацията, обитаваща областта. в сравнение с естественото разпространение на вида

|  |  |  |  |
| --- | --- | --- | --- |
| Вид | Изолация в рамките на територията за разширение | Изолация в рамките на зоната (преди разширението по последен стандартен формуляр) | Изолация в разширената зона |
| *Vormela peregusna* | C | D | C |
| *Testudo graeca* | C | C | C |

Критерий 4 Глобална оценка на стойността на областта за съхраняването на съответния вид

|  |  |  |  |
| --- | --- | --- | --- |
| Вид | Глобална оценка в рамките на територията за разширение | Глобална оценка в рамките на зоната (преди разширението по последен стандартен формуляр) | Глобална оценка в разширената зона |
| *Vormela peregusna* | B | D | B |
| *Testudo graeca* | A | A | A |

## По критериите от приложение III Етап 2 на директива 92/

Критерий 1. Всички области, идентифицирани от държавите-членки в етап 1, които съдържат приоритетни типове естествени местообитания и/или приоритетни видове, ще бъдат разглеждани като територии от значение за Общността.

Териториите в разширението на защитената зона включват и опазват 75 ха затревени територии, които в значима част сa потенциални местообитания с кодове 6210\*, 6240\*, 91H0\*

Критерий 2. Приноса на зоната към поддържането или възстановяването при благоприятни условия на дадено естествено местообитание от приложение I или даден вид от приложение II и/или за кохерентността на мрежата „Натура 2000“

Подкритерий 2. а) относителната стойност на областта на национално ниво

* Територията е рядък пример за Черноморският биоеографски района за комплекс и мозайки от запазени, незастроени и нефрагментирани крайбрежни местообитания и полу-естествени (затревени територии, лозя, ниви) местообитания, но също и мозайка между тях от естествени местообитания (горски територии). в комплекс. Зоните в чиито граници се опазва такъв крайбрежен комплекс от местообитания са много малко – BG0001004, BG0001007. С предвиденото разширение зоната става една 3-те зони опазваща такива комплекси в Черноморският биогеографски регион.
* Този комплекс от отворени местообитания представляващи ландшафтна мозайки от отворени, захрастени и горски местообитания се характеризира и с определeни видове от приложение 2 на ЗБР – *Vormela peregusna, Elaphe sauromates, Testudo graeca, Testudo hermanni*. За 2 то тях - *Vormela peregusna* и *Testudo graeca*, тези местообитания имат особено голямо значение и са ключови за тяхното опазване в благоприятно природозащитно състояние в Черноморският биогеографски регион Понастоящем в зоната този тип местообитания са изцяло изключени и в границите й попадат почти изцяло напълно залесени територии, а в района Кара дере в границите на зоната има само тясна ивица местообитания покрай морският бряг, които не могат да опазят жизнени популации на тези видове. С предвиденото разширение зоната става еталонен обект за опазване на местообитанията на тези видове и по конкретно този тип местообитания. Предложената площе достатъчна за опазване и възстановяване на жизнени популации на характерните видове, включително на видове с голям индивидуална територия, като *Vormela peregusna.*

Подкритерий 2. б) географското разположение на областта от гледна точка на миграционните маршрути на видовете от приложение II

Териториите в разширението на защитената зона сa ключов стъпков биокоридор за 2 вида:

* За вида *Vormela peregusna* в рамките на Черноморският биогеографски регион, където териториите за разширение на зоната осигурява връзка между защитени зони в които вида е установен - BG0001004, BG0000104, BG0000107. Основна роля е възстановяване на кохерентността на мрежата НАТУРА 2000, опазване и възстановяване на местообитанията на вида и възстановяване на жизнена популация на вида (понастоящем вида не е установен в зоната).
* За вида *Testudo graeca* в рамките на Черноморският биогеографски регион - където териториите за разширение на зоната осигуряват връзка между популациите на вида в крайбрежните територии и местообитанията от вътрешността (в горски хабитати и ландшафти вида в черноморският регион вида има местообитания в ограничената зона на крайбрежните стръмни откоси, каквато е ситуацията в зона BG0000103). И от друга страна тя е съществен стъпков био-коридор между зоните от крайбрежието и с разширението ще съхранява жизнена популация на вида между зони BG0001004, BG0000116, BG0000107.

Подкритерий 2. в) общата площ на областта

Предложението включва 1300 ха местообитания на 2-та целеви вида и това дава възможност за опазване и възстановяване на жизнеността на техните популации, включително на вида *Vormela peregusna,* който се характеризира с много големи индивидуални територии и не може да бъде опазван ефективно в площи с по-малка територия.

Критерий 2. г) броя на естествените типове местообитания от приложение I и видовете от приложение II, присъстващи в областта

В разширението на защитената зона се опазват голям брой видове и местообитания от приложение 1 и 2 на ЗБР: *2110, 6210\*, 6240\*, 91H0\*, 91M0, Vormela peregusna, Elaphe sauromates, Testudo graeca, Testudo hermanni, Emys orbicularis*

Критерий 2. д) глобалната екологична стойност на областта за съответните биогеографски райони и/или за цялата територия.

Териториите в разширението на защитената зона сa едно от 3-те еталонни места в Черноморският биогеграфски регион включени в мрежата НАТУРА 2000 и опазващи запазени, незастроени и нефрагментирани комплекси от крайбрежни местообитания, полу-естествени (затревени територии, лозя, ниви) и естествени (горски) местообитания.

## По критериите на ЕК и ЕТЦ за оценка на пълнотата на мрежата [[15]](#footnote-15)

Отчитайки критериите по приложение III на Директива 92/43, териториите в разширението на защитената зона се класифицират, като територии от значение за общноста по следните критерии от ръководството на ЕК:

Територията на плаж Карадере се квалифицира, като територия от значение за общността по следните критерии:

* „Приоритетност“ - приоритетни местообитания и видове“
* „Уникалност“
* „Високо разнообразие“
* „Кохерентност на мрежата“

## Източници на информация за проучването, оценката и изготвянето на документацията на зоната съгласно чл. 8, ал. 1 на ЗБР и референции за изготвяне на природозащитните целите, режимите и границите на предложените промени

Използвани са следните източници:

* Стандартни формуляри, картиране и оценка на състоянието на опазване на ниво зона в референтният портал на МОСВ за НАТУРА 2000[[16]](#footnote-16)
* Червена книга на Р България[[17]](#footnote-17)
* Националното докладване по чл. 17 на Директива 92/43[[18]](#footnote-18)
* Ръководство за определяне на благоприятният природозащитен статус на локално ниво (състояние на опазване)[[19]](#footnote-19)
* Публичен регистър за обявяваните защитени зони и промените в тях, съгласно Директива 92/43/ЕИО за опазване на природните местообитания и на дивата флора и фауна и заповеди и проекто-заповеди на Защитени зони от НАТУРА 2000[[20]](#footnote-20)
* Проекто режими на защитени зони изготвени по задание на МОСВ от БАН

*Природни местообитания от приложение 1 и видове от приложение 2 в територията на ЗЗ Плаж Шкорпиловци BG0000100 в района на ТУП Бяла.* Доклад на ИБЕИ БАН по договор 9987/07.11.2014 с ПУДООС – за установяване в района на приоритетни местообитания 6210\*, 6240\*, 91H0\*

* Информационна система с биологична информация към БДЗП „Smart Birds” https://smartbirds.org/ – за определяне на находища на видовете *Testudo graeca, Тestudo hermanni, Elaphe sauromates, Emys orbicularis*
* Непубликувани данни от доброволчески мониторинг за определяне на находища на видовете *Testudo graeca, Тestudo hermanni, Elaphe sauromates*

Продукти от проект "Картиране и определяне на природозащитното състояние на природни местообитания и видове - фаза I" – за определяне площта на местообитанията на *Vormela peregusna, Testudo graeca, Тestudo hermanni, Elaphe sauromates*

Свободен онлайн ГИС платформа и сателитни изображения GoogleEarth за определяне на площите на: 2110; ключови местообитания на видовете: *Vormela peregusna, Testudo graeca*; актуалното реално земеползване в територията

Актуално данни от теренна горска таксация в ГИС слой “лесо“ за определяне площите на: 9150.

Границите на зоната са изготвени по официално одобрените от ЕК граници публично достъпни на референтния портал на ЕК за НАТУРА 2000[[21]](#footnote-21)

# Приложения съгласно чл. 8, ал. 1, т. 2, 4 и 5 на ЗБР

## - Предмет и цели на защитената зона

## - Попълнен стандартен формуляр с данни и оценки

## - Картен материал (Adobe Acrobat формат и GIS формат –shp и mxd) и координатен регистър на границата на защитената зона

## Локалитети на видове предмет на опазване в териториите предмет на опазване и пространствени данни и карти с полигони и площи в кмл (Google Earth) формат

## Доклад на ИБЕИ БАН по договор 9987/07.11.2014 с ПУДООС

1. Hab. 97/2 rev. 4 18/11/97, CRITERIA FOR ASSESSING NATIONAL LISTS OF pSCI AT BIOGEOGRAPHICAL LEVEL

   и

   COMMISSION NOTE ON SETTING CONSERVATION OBJECTIVES FOR NATURA 2000 SITES https://ec.europa.eu/environment/nature/natura2000/management/docs/commission\_note/commission\_note2\_EN.pdf [↑](#footnote-ref-1)
2. European Environmental Agency, European Topic Center, Criteria for assessing sufficiency of sites designation for habitats listed in annex I and species listed in annex II of the Habitats Directive https://www.eionet.europa.eu/etcs/etc-bd/activities/further\_adapted\_criteria.pdf [↑](#footnote-ref-2)
3. COMMISSION NOTE ON SETTING CONSERVATION OBJECTIVES FOR NATURA 2000 SITES

   https://ec.europa.eu/environment/nature/natura2000/management/docs/commission\_note/commission\_note2\_EN.pdf [↑](#footnote-ref-3)
4. COMMISSION NOTE ON ESTABLISHING CONSERVATION MEASURES FOR NATURA 2000 SITES https://ec.europa.eu/environment/nature/natura2000/management/docs/commission\_note/comNote%20conservation%20measures\_EN.pdf [↑](#footnote-ref-4)
5. 2011, София. Червена книга на Република България, том 2 Животни и том 3 Природни местообитания. Съвместно издание на Българска Академия на Науките &Министерство на Околната Среда и Водите http://e-ecodb.bas.bg/rdb/bg/vol3/ [↑](#footnote-ref-5)
6. Стандартен формуляр и картиране на зона „Плаж Шкорпиловци“ BG0000100 http://natura2000.moew.government.bg/Home/ProtectedSite/?code=BG0000100&layerId=4 [↑](#footnote-ref-6)
7. Природни местообитания от приложение 1 и видове от приложение 2 в територията на ЗЗ Плаж Шкорпиловци BG0000100 в района на ТУП Бяла. Доклад на ИБЕИ БАН по договор 9987/07.11.2014 с ПУДООС. [↑](#footnote-ref-7)
8. 2011, София. Червена книга на Република България, том 2 Животни том 3 Природни местообитания. Съвместно издание на Българска Академия на Науките &Министерство на Околната Среда и Водите http://e-ecodb.bas.bg/rdb/bg/vol3/14G1.html [↑](#footnote-ref-8)
9. http://natura2000.moew.government.bg/Home/ProtectedSite/?code=BG0000100&layerId=4 [↑](#footnote-ref-9)
10. 2011, София. Червена книга на Република България, том 2 Животни и том 3 Природни местообитания. Съвместно издание на Българска Академия на Науките &Министерство на Околната Среда и Водите http://e-ecodb.bas.bg/rdb/bg/vol3/14G1.html [↑](#footnote-ref-10)
11. Стандартен формуляр и картиране на зона „Плаж Шкорпиловци“ BG0000100 http://natura2000.moew.government.bg/Home/ProtectedSite/?code=BG0000100&layerId=4 [↑](#footnote-ref-11)
12. 2011, София. Червена книга на Република България, том 2 Животни и том 3 Природни местообитания. Съвместно издание на Българска Академия на Науките &Министерство на Околната Среда и Водите http://e-ecodb.bas.bg/rdb/bg/vol3/14G1.html [↑](#footnote-ref-12)
13. Стандартен формуляр и картиране на зона „Плаж Шкорпиловци“ BG0000100

    http://natura2000.moew.government.bg/Home/ProtectedSite/?code=BG0000100&layerId=4 [↑](#footnote-ref-13)
14. 2011, София. Червена книга на Република България, том 2 Животни и том 3 Природни местообитания. Съвместно издание на Българска Академия на Науките &Министерство на Околната Среда и Водите http://e-ecodb.bas.bg/rdb/bg/vol3/14G1.html [↑](#footnote-ref-14)
15. Hab. 97/2 rev. 4 18/11/97, CRITERIA FOR ASSESSING NATIONAL LISTS OF pSCI AT BIOGEOGRAPHICAL LEVEL [↑](#footnote-ref-15)
16. http://natura2000.moew.government.bg [↑](#footnote-ref-16)
17. http://e-ecodb.bas.bg/rdb/bg/ [↑](#footnote-ref-17)
18. https://nature-art17.eionet.europa.eu/article17/ [↑](#footnote-ref-18)
19. Зингстра, Х., Ковачев, А., Китнаес, К., Цонев, Р., Димова, Д., Цветков, П. (ред.) 2009.

    Ръководство за оценка на благоприятно природозащитно състояние за типове природни местообитания и видове по НАТУРА 2000 в България. Изд. Българска фондация Биоразнообразие. София. <http://bbf.biodiversity.bg/document-190> [↑](#footnote-ref-19)
20. https://www.moew.government.bg/static/media/ups/articles/attachments/Registur\_zz\_mestoobitania\_19\_02\_202186760cdd263ff9662206465c4f7f5b70.pdf [↑](#footnote-ref-20)
21. https://natura2000.eea.europa.eu/ [↑](#footnote-ref-21)