Предмет, природозащитни цели и приоритети и режими на защитена зона

„Плаж Шкорпиловци BG0000100“

Съдържание

[**Предмет на опазване на защитената зона** 1](#_Toc72931799)

[**Цели и природозащитни приоритети на защитената зона** 3](#_Toc72931800)

[**Режими на защитената зона** 10](#_Toc72931801)

# **Предмет на опазване на защитената зона**

2. Съгласно чл. 12, ал. 2, т.3 на Закона за биологичното разнообразие предмет на опазване в защитена зона „Плаж Шкорпиловци BG0000100“ са:

2.1. следните типове природни местообитания по чл. 6, ал. 1, т. 1 от Закона за биологичното разнообразие:

- 1110 Постоянно покрити от морска вода пясъчни и тинести плитчини

- 1130 Естуари

- 1140 Тинесто-песъчливи крайбрежни площи, които не са покрити или са едва покрити с морска вода

- 1160 Обширни плитки заливи

- 1240 Стръмни морски скали, обрасли с ендемични видове Limonium

- 2110 Зараждащи се подвижни дюни

- 2120 Подвижни дюни с Ammophila arenaria по крайбрежната ивица (бели дюни)

- 2130\* Неподвижни крайбрежни дюни с тревна растителност (сиви дюни)

- 2180 Облесени дюни

- 3150 Естествени еутрофни езера с растителност от типа Magnopotamion или - Hydrocharition

- 6210 Полуестествени сухи тревни и храстови съобщества върху варовик(Festuco Brometalia) (\*важни местообитания на орхидеи)

- 6240\* Субпанонски степни тревни съобщества

- 8330 Подводни или частично подводни морски пещери

- 91E0\* Алувиални гори с Alnus glutinosa и Fraxinus excelsior (Alno-Pandion, Alnion incanae, Salicion albae)

- 91F0 Крайречни смесени гори от Quercus robur, Ulmus laevis и Fraxinus excelsior или Fraxinus angustifolia покрай големи реки (Ulmenion minoris)

- 91G0\* Панонски гори с Quercus petraea и Carpinus betulus

- 91Н0\* Панонски гори с Quercus pubescens

- 91М0 Балкано-панонски церово-горунови гори

- 91S0\* Западнопонтийски букови гори

2.2. местообитанията на следните видове по чл. 6, ал. 1, т. 2 от Закона за биологичното разнообразие:

2.2.1. Бозайници – Пъстър пор (Vormela peregusna), Видра (Lutra lutra), Малък подовонос (Rhinolophus hipposideros), Дългоух нощник (Myotis bechsteinii),

Муткур (морска свиня) (Phocoena phocoena), Афала (Tursiops truncatus)

2.2.2. Земноводни и влечуги – Голям гребенест тритон (Triturus karelinii),

Обикновена блатна костенурка (Emys orbicularis), Шипобедрена костенурка (Testudo graeca), Шипоопашата костенурка (Testudo hermanni), Пъстър смок (Elaphe sauromates)

2.2.3. Риби - Карагьоз (Дунавска скумрия (Alosa immaculata), Малък карагьоз *(Харип)* Alosa tanaica

2.2.3. Безгръбначни – Вертиго (Vertigo angustior), Вертиго (Vertigo moulinsiana), \*Euplagia quadripunctaria, Обикновен сечко (Cerambyx cerdo), Бръмбър рогач (Lucanus cervus), Буков сечко (Morimus funereus), Алпийска розалия (Rosalia alpina)

# **Цели и природозащитни приоритети на защитената зона**

„3. На основание чл. 4, ал. 4 на Директива 92/43ЕИО и чл. 12, ал. 2, т. 3 на Закона за биологичното разнообразие защитената зона по т. 1 се обявява с цел:

3.1. Цели от най-висок приоритет свързани със специфична роля на зоната за опазване на целостта, пълнотата и свързаността на мрежата НАТУРА 2000 (накратко „кохерентност на мрежата”), която при увреждане не може да се компенсира с опазване на друго място

3.1.1. Опазване и възстановяване на нефрагментирани комплекси от естествените и полу-естествени местообитания в крайбрежната територия на зоната, което включва:

* Извън морски местообитания от приложение 1 на ЗБР предмет на опазване в зоната участващи във формирането на тези комплекси – 1130, 1240, 2110, 2120, 2130\*, 2180, 3150, 6210, 6240\*, 8330, 91E0\*, 91F0, 91G0\*, 91H0\*, 91M0, 91S0\*;
* Други територии, независимо от статута им по други закони, и имащи дървесна, храстова и/или тревна растителност или водни местообитания;
* Територии, които са лозя, градини ниви или други земеделски площи;
* Местообитания на видове от приложение 2 на ЗБР предмет на опазване в зоната, които са характерни видове и формират своите места за обитване в този комплекс от местообитания и жизнеността на популациите на които зависи от състоянието на опазване на този комплекс – Cerambyx cerdo, Elaphe sauromates, Emys orbicularis, Euplagia quadripunctaria, Lucanus cervus, Lutra lutra, Myotis bechsteinii, Testudo graeca, Testudo hermanni, Vormela peregusna.

Това включва следните специфични подцели и биотични и абиотични характеристики на зоната и заплахите за тяхното състояние на опазване:

* Приоритетно опазване и/или възстановяване от застрояване и урбанизация на природния комплекс в обхвата на 2 км от морското крайбрежие – заплаха, която кумулативно води до трайно изчезване на този природен комплекс и неговите местообитания и характерни видове по цялото черноморско крайбрежие;
* Опазване на най-застрашените крайбрежни местообитания – 1130, 1240, 2110, 2120, 2130, 2180, 91F0 от всякакво увреждащо въздействие и промяна на характера на повърхността им, на тяхната естествената растителност и от нарушаване на свързаността им със съседните естествени и полуествествени местообитания. При местообитание 1130 на всяка промяна от естественото състояние на хидрологичния режим, дънната и крайбрежна растителност и бреговата зона, безпокойство на харатерните видове поради засилено човешко присъствие и дейности;
* Опазване и възстановяване на фунцкията на земеделските територии – ниви, лозя, градини, затревени ниви, като местообитание на характерните за комплекса видове чрез опазване и възстановяването на затревените местообитания, въвеждане на природосъобразени практики на земеделие.

3.1.2. Опазване и възстановяване на морските местообитания и характерните им видове:

* Пясъчни и тинести суб-литорални местообитания: 1110, 1140 и 1160;
* Характерните видове за тези местообитания от приложение 2 на ЗБР: Alosa immaculata; Alosa tanaica, Tursiops truncatus, Phocoena phocoena.

Това включва следните специфични подцели и биотични и абиотични характеристики на зоната и заплахите за тяхното състояние на опазване:

* Опазване и възстановяване на популациите на характерните видове риби и бозайници предмет на опазване от повишена причинена от човека смъртност поради селективен или неселективен промишлен и любителски улов и бракониерство. Опазване и възстановяване на видовете, които имат ролята на хранителна база за видовете предмет на опазване, в естествена за тези видове численост, плътност и структура на популациите.
* Опазване и защита на морското дъно и неговите растителни и животински видове от пряко увреждане поради тралиране, драгиране, строителство на изкуствени съоръжения, аквакултури, добив на миди, водорасли или други дейности водещи до пряко увреждане на дъното и когато не са пряко свързани с опазването на морските местообитания;
* Опазване и възстановяване на чистотата морската вода, в цялата прилежаща акватория съседна на зоната от биогенно и органично, химично замърсяване и отпадъци с различен произход – морски транспорт, точкови и дифузни източници от крайбрежието;
* Намаляване на безпокойството шум, светлина и др. произлизащи от провеждането на военни учения, морския транспорт, промишленоста и урбанизацията в крайбрежните територии.

3.2. Други цели с висок приоритет – за опазване местообитания или видове, които са попадат в някоя от следните категории: приоритетни; представителни; представени със значими площи и/или популации; друга значима роля за кохерентността на зоната:

* Приоритетните горски местообитания 91E0, 91G0, 91H0, 91S0, както и ан местообитание 91F0, които в зоната са с малки площи, но тя е съществен стъпков биокоридор в рамките на естественото им разпространение. Местообитанията са с категория в Червената книга застрашено (само 91G0 е близко до застрашено, а 91F0 е критично застрашено). Местообитанията се обитават постоянно или периодично от редица характерни за тях животински видове: видове които са едновременно в приложение 2 на ЗБР: Cerambyx cerdo, Lucanus cervus, Rosalia alpina, Myotis bechsteinii (за 91E0 и 91F0 - Lutra lutra; за 91H0 - Elaphe sauromates, Testudo graeca, Testudo hermanni)

Това включва следните специфични подцели и биотични и абиотични характеристики на зоната и заплахите за тяхното състояние на опазване:

* Опазване на всички конкретни находища и/или площи заети с тези местообитания и/или местообитания на видове от увреждане, намаляване на площта на конкретните местообитания в находищата и промяна на естественият им характер и процеси протичащи в тях. Това означава включително, но не само, липса на лесовъдски, лесозащитни и горскостопански дейности, освен на чисто възстановителни такива;
* Управление на тези местообитания, като гори във фаза старост;

3.3. Цели, свързани с опазване на характерни за зоната ландшафти и абиотичните и биотичните им характеристики, съществени за опазване на местообитания от приложение 1 на ЗБР и видове и техните местообитания от приложение 2 на ЗБР или комплекси от такива.

3.3.1. Опазване в защитената зона на затревените местообитания (пасища и храсти, мозайки от храсти, дървета и треви, ливади, мери, трайно изоставени и/или захрастени земеделски земи, силно разредени горски територии), на екстензивните овощни градини и лозя и на храсталачните местообитания.

Това включва следните местообитания:

* Сухи тревни местообитания, храсти и каменисти терени: кодове от приложение 1 на ЗБР - 6210, 6240\* и местообитания на видове от приложение 2: Rhinolophus hipposideros (ловни местообитания на вида); бозайници - Vormela peregusna; влечуги -Testudo graeca, Testudo hermanni, Elaphe sauromates. Други характерни видове, вкл. посочени в стандартния формуляр или с друга природозащитна стойност: Coracias garrulous, Sylvia nisoria, Lanius collurio, Lanius minor, Emberiza hortulana, Coluber caspius, Vipera ammodytes, Lacerta trilineata, Lacerta viridis.

,

* Влажни и алувиални тревни местообитания: местообитания на видове от приложение 2: Rhinolophus hipposideros, (ловни местообитания на вида). Други характерни видове, вкл. посочени в стандартния формуляр: Coronella austriaca, Bufo viridis, Hyla arborea.

Опазване и възстановяване на следните техни характеристики:

* Опазване на площта на характерните за затревените и храстовите площи типове природни местообитания от приложение 1 и техните естествени характеристики;
* Не по малко от 90% от общата площ на всяко едно тревисто или храстово местообитание от приложение 1 в зоната да има следните характеристики:
  + наличие на проективно покритие на доминиращите и придружаващите ги типични растителни видове (само за площите покрити с тревна растителност и без да се включват голите и захрастените площи) характерни за съотвеният тип местообитание;
  + при местообитание 6240 опазване на характерните мозайки на треви съобщества с голи площи (камъни, скали и др);
  + при формиране на комплекси или мозайки с тревна и храстово-дървесна растителност се опазват естествените процеси и структура на такива местообитания;
  + липса или ниско ниво на рудерализация и ниско участие на рудерални видове в проективното покритие от площта на всяко едно конкретно местообитание;
  + липса или ниско ниво на участие на инвазивни видове в проективното покритие от площта на всяко едно конкретно местообитание;
  + поддържане на вида и интензивност на пашата, която не уврежда струкурата и функциите на тревните местообитания и едновременно с това позволява предотвратяване на сукцесия към чисто храстови или горски екосистеми;
  + опазване на естествените за тези местообитания почвени и хидрологични условия и характеристики.
  + опазване от мелиорации, които може да доведат до промени в тези характеристики, включително и от изкуствено внасяне на биогени или други замърсявания; опазване на тревните местообитания и на техните природни граници от други природни екосистеми от фрагментация.
  + опазване от фрагментация и по отношение на характерните за тях видове, включително като резултат от ограждане, застрояване на съседните територии и т.н.
* Възстановяване на тревни местообитания от приложение 1 върху земи със земеделско ползване с подпомагане развитието на доминиращите и типичните видове и адекватно на тази цел управление;
* Опазване на затревените площи в горските територии, вкл. от обрастване – поляни, горски мери, просеки и др.
* Опазване или възстановяване на жизнеността на популациите на характерните за тези територии животински видове в рамките на цялата зона и най-вече на следните видове от приложение 2 на ЗБР: *Testudo hermanni, Testudo graeca, Elaphe sauromates, Coracias garrulous, Sylvia nisoria, Lanius collurio, Lanius minor, Emberiza hortulana*, *Vormela peregusna*;
* Поддържане на практики за управление на териториите с тревна и храстова растителност територии, максимално близки до традиционните и подпомагащи: поддържането на ествествения баланс между затревени и захрастени площи; видовата структура на растителните съобщества; жизнеността на популациите на характерните видове, обитаващи тези територии.

3.3.2. Опазване в защитената зона на горските местообитания.

Това включва следните местообитания и местообитания на видове от приложение 1 и 2 на ЗБР:

* ксеротермни дъбови гори: 91H0\*, 91М0
* мезофилни широколистни гори: 91G0\*, 91S0\*
* крайречни гори и храсталаци: 91Е0\*, 91F0
* облесени дюни 2180
* Размножителни и ловни местообитания на видa прилеп Myotis bechsteinii
* ловни местообитания на видa прилеп Rhinolophus hipposideros
* в светли сухи участъци, покрайнини, поляни вида Testudo hermanni
* в силно разредени с южно изложение, покрайнини, и поляни видовете Тestudo graeca, Elaphe sauromates
* Безгръбначни видове (твърдокрили) на стари ширколистни гори или гори със стари дървета Cerambyx cerdo, Lucanus cervus, Morimus funereus, \*Rosalia alpina
* Vertigo angustior, Vertigo moulinsiana във влажни широколистни гори и в близост до потоци
* \*Euplagia quadripunctaria покрайнини на гори

Опазване и възстановяване на следните техни характеристики:

* Поддържане на склопеност характерна за всяко горско местообитание;
* На характерния за съответното местообитание видов състав и доминиращи дървесни видове за цялата територия на зоната;
* Среднопретеглена за цялата зона средна възраст на първия дървесен етаж следва да е минимум: >60г. за местообитанията 91МО, 91H0\*; >80г. за местообитанията 91Е0\*, 91G0\*, 91S0\*, 91F0;
* Не по малко от 60% от площта на всяко едно горско местообитание следва да отговаря на следните минимални параметри на единица площ характерни за съответното местообитание:
  + мъртва дървесина, като запас (обем) - не по-малко от 8% от запаса на насаждението
  + брой стоящи мъртви дървета - най-малко 10 дървета на 1 ха;
  + брой стари дървета с поне един клас на възраст над средната на насаждението – най-малко 10 дървета на 1 ха;
* Не по-малко от 10% гори във фаза на старост от площта на местообитание 91МО,;
* Опазване или възстановяване на жизнеността на популациите на характерните за тези територии животински видове в рамките на цялата зона и най-вече на следните видове от приложение 2 на ЗБР: *Lucanus cervus*, *Cerambyx cerdo, Testudo hermanni*, *Testudo graeca*, *Elaphe quatuorlineata*, *Caprimulgus europaeus, Dendrocopos medius, Hieraeetus pennatus, Circaetus gallicus, Myotis bechsteinii,*;
* Възстановяване на площи от горски местообитания 91F0 върху територии, сега заети от горски култури или обработваеми земеделски земи.

3.3.3. Опазване в защитената зона на речните и крайречни местообитания.

Това включва следните местообитания и местообитания на видове от приложение 1 и 2 на ЗБР:

* естуари 1130
* Езера с код 3150
* Влажни дюнни понижения 2190
* Тревни горски брегови, крайречни и заливаеми местообитания 91Е0\*, 91F0
* ловни местообитания на вида прилеп Rhinolophus hipposideros
* водни и сухоземни местообитания на видовете Lutra lutra, Emys orbicularis, Triturus karelinii
* брегови влажни горски местообитания на тревни местообитания на Vertigo angustior, Vertigo moulinsiana.

Опазване и възстановяване на следните техни характеристики:

* Опазване и/или възстановяване на естествения хидрологичен режим на речните течения и водни тела: за неповлияни участъци към 1 януари 2007 естествен хидрологичен режим и водни количества, а за тези с променени възстановяване на максимално близък до естествения минимум;
* Опазване и възстановяване на естествената степен на сапробност и недопускане на други замърсявания, включително идващи извън границите на водното тяло или защитената зона;
* Опазване на:
  + естествения характер на речното дъно и бряг;
  + За местообитанията на Emys orbicularis това включва и естествени места за нагряване и липса на безпокойство, а за местообитания на Lutra lutra подходящи места за укрития и липса на безпокойство;
  + опазване речните участъци с бързи течения подходящи за реофилните видове и по специално срещу завиряване;
  + реката от бариери с антропогенен характер и възстановяване на проводимостта им за животни там където такива са създадени преди 1 януари 2007 г.;
  + опазване от увреждане на естественият характер на бреговите местообитания или изсичане на естествените крайречни и заливни гори;
  + предотвратяване на заплахата за популациите на Emys orbicularis и Mauremys rivulata oт инвазивни видове, вкл. вида Trachemys scripta.

3.3.4. Опазване в защитената зона на скалните местообитания, сипеи, пещери и др.

Това включва следните местообитания и местообитания на видове от приложение 1 и 2 на ЗБР:

* Морски скали и скалисти крайбрежия 1240
* Подводни или частично подводни морски пещери 8330
* Видът Lutra lutra за 1240 и 8330
* Потенциални местообитания за видове прилепи предмет на опазване

Опазване и възстановяване на следните техни характеристики:

* Опазване на тези местообитания от всяко пряко увреждане;
* Опазване на характерните за скалните местообитания гнездящите видове птици и на прилепите ползващи скални цепнатини, като укрития от безпокойство;
* Опазване на колониите прилепи в скални цепнатини, ниши, пещери, подземни галерии и бункери от безпокойство и всяко увреждане на естествените условия в тези укрития;
* Опазване на крайморските пещери от човешко присъствие и безпокойство на видовете ползващи ги за укрития;
* Опазване или възстановяване на жизнеността на популациите на характерните за тези местообитания животински видове.

3.4. Общи цели за всички местообитания от приложение 1 на ЗБР и видове и техните местообитания от приложение 2 на ЗБР.

3.4.1. Опазване от намаляване на заеманата площ на всички местообитания от приложение 1 на ЗБР и местообитания на видове от приложение 2 на ЗБР предмет на опазване в зоната, а при необходимост възстановяване на такива площи.

3.4.2. Референтните площи за постигане на целта се определят спрямо площта им при датата на внасяне на научното предложение за обявяване на зоната, но не по късно от 1 януари 2007 и включвайки площите с възстановени впоследствие местообитания. Естествената сукцесия/развитие в други природни местообитания предмет на опазване, които имат по-висок приоритет, също следва да бъде отразявана в референтната площ.

3.4.3. Опазване и възстановяване на характерните структура и функции на местообитанията от приложение 1 на ЗБР, както и на жизнеността на популациите на характерните за тях видове.

3.4.4. Опазване и възстановяване на качеството на местообитанията на видовете от приложение 2 на ЗБР, както и на жизнеността на популациите им в рамките на тези местообитания.

3.4.5. Опазване от увреждане на характерните и типичните видовете в териториите заети с местообитания от приложение 1 и на видовете от приложение 2 на ЗБР в техните местообитания, поради замърсявания или използване на пестициди.

3.4.6 Опазване популациите на видовете предмет на опзване от бракониерство.

3.4.7 Опазване от опожаряване всички типове местообитания;

3.4.8 Опазване на всички местообитания от използване на пестициди и торове, които могат да създадат риск за видовете предмет на опазване и за типичните и характерните видове на местообитанията предмет на опазване;

3.4.9 Опазване от навлизането на чужди и агресивни интродуцирани видове

3.4.10. Адресиране на климатичните промени чрез мерки, целящи намаляване на това въздействие или асистирана естествена миграция и преместване на местообитания и видове. При неизбежни промени в заеманите територии и площи на местообитания от приложение 1 и на видове от приложение 2 на ЗБР, поради изменение на климата, да се търси въстановяване вурху увредените площи на други местообитания и видове от приложенията на ЗБР“

# **Режими на защитената зона**

„5. На основание чл. 6, ал. 1 и 2 на Директива 92/43ЕИО, чл. 12, ал. 2, т. 5 на Закона за биологичното разнообразие и на природозащитните цели и приоритети в точка 3 от тази заповед в границите на защитената зона се забранява:

5.1. строителството, добив на полезни изкопаеми и всички други промени на начина на трайно ползване върху площи заети от местообитания от приложение 1 на ЗБР и/или заети от местообитания и потенциални местообитания на видове от приложение 2 на ЗБР предмет на опазване в зоната, в териториите до 2 км от бреговата линия и с изключение на дейности пряко насочени за възстановяване на състоянието на опазване в защитената зона или на дейности и проекти с преобладаващ обществен интерес по смисъла на чл. 6.4 на Диретива 92/43 и чл. 33 на Закона за биологичното разнообразие (в изпълнение на цели 3.1.1)

5.2. всички дейности, които могат да доведат до увреждане или промяна на характера на повърхността, на естествената растителност и до нарушаване на свързаността им със съседните естествени и полуествествени местообитания и възможността на характерните видове да се движат свободно - за местобитания 1130, 1240, 2110, 2120, 2130, 2180 и с изключение на случаите на почистване на инвазивни видове и на плажуване и бивакуване върху свободните от растителност площи от активната плажна ивица (в изпълнение на цели 3.1.1)

5.3. унищожаване на екземпляри на пясъчни растения и механизираното почистване извън активната плажна ивица (в изпълнение на цели 3.1.1)

5.4. движение на МПС и други механизирани средства върху пасища, ливади, затревени терени, храсталаци, гори, земеделски земи и дюни извън отразените в имотния кадастър горски, селскостопански и ведомствени пътища и с изключение на определени на основание на нормативен акт трасета за движение на изброените моторни превозни средства, както и при бедствия и извършване присъщите за земеделските и горските териториите селскостопански, лесовъдски и горскостопански дейности, както и на аварийни, противопожарни и контролни дейности в имотите (в изпълнение на цели 3.1.1, 3.2, 3.3.1, 3.3.2)

5.5. промяната на начина на трайно ползване на имоти в защитената зона, които са местообитания от приложение 1 на ЗБР и местообитания на видове от приложение 2 на ЗБР, промяната на начина на трайно ползване, разораването, залесяването и превръщането в трайни насаждения на ливади, пасища и мери, при ползването на земеделските земи като такива и с изключение на дейности пряко насочени за опазване и възстановяване на състоянието на опазване в защитената зона, което включва и развитие на присъщи селско-стопански, лесовъдски и горсостопански дейности обуславящи формирането на полу-естествените местообитания и местообитания на видове премет на опазване или на дейности и проекти с преобладаващ обществен интерес по смисъла на чл. 6.4 на Диретива 92/43 и чл. 33 на Закона за биологичното разнообразие (в изпълнение на цели 3.1.1, 3.2, 3.3, 3.4)

5.6. премахване на характеристики на ландшафта (синори, жизнени единични и групи дървета, традиционни ивици заети с храстово-дървесна растителност сред обработваеми земи, защитни горски пояси, каменни огради и живи плетове), при ползването на земеделските земи като такива (в изпълнение на цели 3.3.1)

5.7. използване на органични утайки от промишлени и други води и битови отпадъци за внасяне в земеделските земи, без разрешение от специализираните органи на Министерството на земеделието, храните и горите и когато концентрацията на тежки метали, металоиди и устойчиви органични замърсители в утайките превишава фоновите концентрации съгласно приложение № 1 от Наредба № 3 от 2008 г. за нормите за допустимо съдържание на вредни вещества в почвите (ДВ, бр. 71 от 2008 г) (в изпълнение на цели 3.3.1 и 3.3.2)

5.8. строителство на хидротехнически съоръжения и други дейности водещи до пряко увреждане на характера на дъното и брега на водните тела, промяна на хидрологичният режим, отводняване на крайбрежни заливаеми ивици на реки, езера, блата и други естествени водни обекти, коригиране, преграждане с диги на реки, с изключение на такива в урбанизирани територии, в случаи на опасност от наводнения, които могат да доведат до риск за живота и здравето на хората или настъпване на материални щети, при бедствия и с изключение на дейности пряко насочени за възстановяване на състоянието на опазване в защитената зона или на дейности и проекти с преобладаващ обществен интерес по смисъла на чл. 6.4 на Диретива 92/43 и чл. 33 на Закона за биологичното разнообразие (в изпълнение на цели 3.3.3)

5.9. прочистване на речни корита водещо до увреждане или унищожаване на типичните за растителните съобщества видове на местообитания предмет на опазване в зоната и до увреждане на местата за укрития на вида Lutra lutra и на места за за нагряване на Emys orbicularis и Mauremys rivulata, което включва едри дървесни трупи потопени и подаващи се от водата в участъците с бавно речно течение (в изпълнение на цели 3.3.3)

5.10. добива на инертни материали и/или изземване на наносни толожения от речните корита и добива им от съседни територии чрез водопонижение (в изпълнение на цели 3.3.3)

5.11. депониране на драгажни маси, пребаластиране на кораби в морските пространства на зоната (в изпълнение на цели 3.1.2)

5.12. изграждане на изкуствени острови, диги, изкуствени подводни рифове, съоръжения за аквакултури с постоянни конструкции и други постоянни конструкции и съоръжения в акваторията, освен в случаите, когато целта е пряко опазване или възстановяване на състоянието на опазване (в изпълнение на цели 3.1.2)

5.13. използването на дънни тралиращи и драгиращи средства, вкл. биймтралове и смучещи драги и други методи за улов унищожаващи морското дъно (в изпълнение на цели 3.1.2)

5.14. заустването на непречистени води (в изпълнение на цели 3.1.2)

5.15. използването на дънни мрежи, мрежи с отвор по малък от 44 см. и отделно на всички други видове мрежи, които не са преминали оценка по чл. 31-33 на Закона за биологичното разнообразие за наличие на ефективна превенция на случайният улов на делфини или не са принципно специално одобрени за използване със същата цел чрез подзаконов акт (в изпълнение на цели 3.1.2)

5.16. употреба на пестициди, минерални, листоподхранващи и микроторове, както и на биологично активни вещества, които не са получили биологична и токсикологична регистрация от специализираните комисии и съвети към Министерството на земеделието, храните и горите, Министерството на здравеопазването и Министерството на околната среда и водите и на преминалите оценка по чл. 6.3 на Директива 92/43 и чл. 31-33 на Закона за биологичното разнообразие (в изпълнение на цели 3.1, 3.2, 3.3, 3.4)

5.17. употреба на минерални торове в ливади, пасища, мери, изоставени орни земи и горски територии, както и на продукти за растителна защита и биоциди в тези територии, освен разрешените за биологично производство и при каламитет, епифитотия, епизоотия или епидемия (в изпълнение на цели 3.1, 3.2, 3.3, 3.4)

5.18. залесяването на естествени поляни, голи площи, горски мери и пасища и др. подобни в горските масиви (в изпълнение на цели 3.3.1)

5.19. палене на стърнища, слогове, крайпътни ивици, тръстикови масиви, крайбрежна растителност и площи със суха растителност (в изпълнение на цели 3.3.3,

3.4.7 и 3.4.9)

5.20. лесовъдските, горскостопанските и ловностопанските дейности в държавните гори, които са местообитания с кодове 91E0, 91G0, 91H0, 91S0, 91F0, както и горите във фаза на старост (в изпълнение на цели 3.2. и 3.3.2)

5.21. паша на домашни животни в горските територии, които са обособени за гори във фаза на старост (в изпълнение на цели 3.3.2)

5.22. отстраняване на дървета с хралупи в цялата зона и на биотопни дървета в горите (в изпълнение на цели 3.3.2)

5.23. лесовъдските и горскостопанските дейности в естествени крайречни гори, естествените крайречни дървесни ивици и почистване на речните корита извън населените места (в изпълнение на цели 3.3.2. и 3.3.3)

5.24. Забраняват се промени в хидрологичния режим на речните, езерните и крайречните местообитания, вкл. чрез отводняване, коригиране, изграждане на диги с изключение на такива подобряващи състоянието на опазване на местообитанията (в изпълнение на цели 3.3.3)

5.25. Забранява се въвеждането на нетипични за растителните местообитания от приложение 1 растителни видове, на инвазивни растителни видове в цялата зона и на чужди диви или подивяващи животински видове в цялата зона, с изключение на случаите на адаптиране към климатичните промени и на реинтродукция на видове (в изпълнение на цели 3.4.9 и 3.4.10)

5.26. посещението на неблагоустроени пещери с изключение дейности за научно-изследователски проучвания пряко свързани с опазването и въстановяването на състоянието на опазване на характерните видове в тези пещери (в изпълнение на цели 3.3.4)

5.27. изграждането на катерачн маршрути, заслони, туристически пътеки и други дейности за обслужване на туристи без оценка по чл. 6.3 на Директива 92/43 и чл. 31-33 на Закона за биологичното разнообразие (в изпълнение на цели 3.2, 3.3, 3.4)